ฟ้าใหม่

ฟ้าใหม่ เป็นละครโทรทัศน์ที่อิงเนื้อหาจากนิยายชื่อเดียวกันของ ศุภร บุนนาค กล่าวถึงเหตุการณ์ในช่วงปลายรัชสมัยของสมเด็จพระเจ้าอยู่หัวบรมโกศ ไปจนถึงการตั้งกรุงรัตนโกสินทร์ของพระบาทสมเด็จพระพุทธยอดฟ้าจุฬาโลกมหาราช ผ่านชีวิตของ ออแสน ตัวละครเอกของเรื่อง นายทหารมหาดเล็กเชื้อสายผู้ดีแขกเทศ เพื่อนร่วมสาบานรุ่นของคุณคนใหญ่ (พระบาทสมเด็จพระพุทธยอดฟ้าจุฬาโลกมหาราช), คุณคนกลาง (สมเด็จพระเจ้าตากสินมหาราช) และคุณคนเล็ก (กรมพระราชวังบวรมหาสุรสิงหนาท) โดยเจ้าของบทประพันธ์ได้รับแรงบันดาลใจมาจากประวัติของเจ้าพระยามหาเสนา (บุนนาค) ต้นสกุลบุนนาค ที่คุณศุภรเป็นสะใภ้คนหนึ่งของตระกูลนี้ นำแสดงโดย ณัฐวุฒิ สกิดใจ, ดนุพร ปุณณกันต์, อัษฎาวุธ เหลืองสุนทร, พัชราภา ไชยเชื้อ, จีรนันท์ มะโนแจ่ม, ฐาปกรณ์ ดิษยนันทน์, ภูธฤทธิ์ พรหมบันดาล, คงกระพัน แสงสุริยะ, ชินมิษ บุนนาค
==เนื้อเรื่องย่อ==
ปลายรัชสมัย สมเด็จพระเจ้าอยู่หัวบรมโกศ แห่งกรุงศรีอยุธยา เมื่อ แสน อายุได้ 8 ขวบ ออกหลวงพิชิตบรเทศ (หรือหลวงนายสิทธิ์) พ่อของแสนพาแสนเข้าถวายตัวเป็นมหาดเล็ก ของพระองค์ท่าน และพระองค์ท่านได้พระราชทานแสนให้เป็นมหาดเล็กของ สมเด็จพระมหาอุปราชเจ้าฟ้าธรรมธิเบศร์ และแสนเป็นที่เอ็นดู และโปรดปรานของท่านยิ่งนัก เพราะเป็นมหาดเล็กที่เด็กที่สุด อีกทั้งยังหน้าตาดีมากอีกด้วย
แสนสนิทสนมกับมหาดเล็กหนุ่มรุ่นพี่อยู่ 3 คน สองคนคือคุณคนใหญ่ หรือ คุณใหญ่ กับ คุณเล็ก เป็นพี่น้องคลานตามกันมาจากตระกูลขุนนางเศรษฐีผู้ดีเก่าแก่ยาวนานสายเจ้าแม่วัดดุสิตและมีนิวาสสถานอยู่ย่านวัดสุวรรณดาราม เพียงเอ่ยว่า " พวกบ้านวัดสุวรรณ" ก็เป็นที่รู้จักกันว่าตระกูลไหนเหมือนกับที่ถ้าเอ่ยว่า "พวกบ้านท่าตะเภาแขก" ก็จะหมายถึงตระกูลของแสน ส่วนอีกคนหนึ่ง คือ คุณกลาง เป็นเพื่อนร่วมสาบานกับคุณใหญ่คุณเล็กเป็นบุตรบุญธรรมของตระกูลขุนนางฝ่ายวังหลวง คุณกลางมีเชื้อจีนและสามารถพูดภาษาจีน ญวณและมลายูได้ มหาดเล็กรุ่นพี่นี้มีเพียงคุณใหญ่เท่านั้นที่เป็นมหาดเล็กของวังหน้า ส่วนคุณเล็กและคุณกลางเป็นมหาดเล็กของวังหลวง ทั้งสามคนและแสนสนิทสนมกันมาก ไปไหนไปด้วยกันตลอดและต่อมาเมื่อกรุงศรีอยุธยาแตก มหาดเล็กทั้งสี่นี้ต่างก็มีคุณูปการอย่างใหญ่หลวงในการกอบกู้และสร้างเมืองใหม่ให้เป็น "ฟ้าใหม่" ของคนไทยทั้งปวง
==นักแสดง==
ณัฐวุฒิ สะกิดใจ รับบท ออแสน
ดนุพร ปุณณกันต์ รับบท เจ้าฟ้าดอกมะเดื่อ
อัษฏาวุธ เหลืองสุนทร รับบท เจ้าฟ้าธรรมธิเบศไชยเชษฐ์สุริยวงศ์ (เจ้าฟ้ากุ้ง)
พัชราภา ไชยเชื้อ รับบท เรณูนวล
จีรนันท์ มะโนแจ่ม รับบท การะบุหนิง
ฐาปกรณ์ ดิษยนันทน์ รับบท ออกหลวงพิชิตบรเทศ (พ่อ ออแสน)
ภูธฤทธิ์ พรหมบันดาล รับบท คุณคนใหญ่
ชินมิษ บุนนาค รับบท คุณคนกลาง
คงกระพัน แสงสุริยะ รับบท คุณคนเล็ก
อติมา ธนเสนีวัฒน์ รับบท พลอยแหวน
ศตวรรษ ดุลยวิจิตร รับบท เจ้าฟ้าเอกทัศน์
ขจรศักดิ์ รัตนนิสสัย รับบท พระเจ้ามังระ
สมบัติ เมทะนี รับบท สมเด็จพระเจ้าอยู่หัวบรมโกศ
บิณฑ์ บรรลือฤทธิ์ รับบท จมื่นศรีสรรักษ์ (พระนายศรีสรรักษ์) (ฉิม)
เอกพันธ์ บรรลือฤทธิ์ รับบท พระราชมนตรี (ปิ่น)
อรรถชัย อนันตเมฆ รับบท ออกยาพระพิษณุโลก
วัชรเกียรติ บุญภักดี รับบท พระยาพิชัยดาบหัก
อดุลย์ ดุลยรัตน์ รับบท เจ้าคุณปู่  (ปู่ ออแสน)
บุศรา นฤมิตร รับบท คุณหญิงย่า  (ย่า ออแสน)
วีรินท์ เชยอรุณ รับบท แม่นายกลิ่นจันทร์  (แม่ ออแสน)
ณัฏฐริณีย์ กรรณสูต รับบท เจ้าจอมเพ็ง
วรรณยุดา แสนอุดม รับบท เจ้าจอมแมน
สุเชาว์ พงษ์วิไล รับบท มังมหานรธา
วันชัย เผ่าวิบูลย์ รับบท พระยารัตนาธิเบศร์
ปิยะ ตระกูลราษฎร์ รับบท จมื่นไวยวรนาถ
พศิณ กรรณสูต รับบท กรมหมื่นเทพพิพิธ
ธนายง ว่องตระกูล รับบท กรมหมื่นจิตรสุนทร
ปราบ ยุทธพิชัย รับบท กรมหมื่นสุนทรเทพ
วรพรต ชะเอม รับบท กรมหมื่นเสพภักดี
พอเจตน์ แก่นเพชร รับบท พระยาพลเทพ
พิพัฒน์พล โกมารทัต รับบท เนเมียวสีหบดี
วชิรา เพิ่มสุริยา รับบท เรียม
สกรรจ์ รามบุตร รับบท พระเจ้ามังลอก
สุรจิต บุญญานนท์ รับบท หลวงพิพัฒน์โกษา
นิตยา ปานะถึก รับบท ป้าเรณูนวล
ดามพ์ ดัสกร รับบท นายทองอิน
วัชระ สิทธิกุล รับบท ออส้มเกลี้ยง
อุษณียาภรณ์ ผลเจริญ รับบท เจ้าฟ้านิ่ม
ประภารัตน์ รัตนธาดา รับบท ยายปริก
ไกรสีห์ แก้ววิมล รับบท พระยาเดโช
สุระ มูรธานนท์ รับบท พระยาท้ายน้ำ
จันทนา ศิริผล รับบท ยายพลับ (เมียออกรับ)
ทัศนีย์ สีดาสมุทร รับบท ภรรยาจมื่นศรีสรรักษ์
อัมพล สวนสุข รับบท หมื่นทิพเสนา
ไชยา สุดใจดี รับบท สุกี้พระนายกอง
ภาค ภัทรพงษ์ รับบท พระยาอภัยราชา
ดวงดาว จารุจินดา รับบท พระพันวัสสาใหญ่
ไพโรจน์ สังวริบุตร รับบท พระยาตานีศรีสุลต่าน
ทักษิณ บุญพงษา รับบท พระเจ้าอลองพญา
ฆธาวุธ ปิ่นทอง รับบท มหาดเล็กหุ้มแพร
ฐานมาศ ขวัญหวาน รับบท เจ้าฟ้าสังวาลย์
ปิยะดา เพ็ญจินดา รับบท พระอัครมเหสี (พระองค์แมงเม่า)
ยอดชาย เมฆสุวรรณ รับบท พระศรีสุริยะพาหะ
วิไลลักษณ์ ไวงาน รับบท แม่นายนกเอี้ยง (กรมพระเทพามาตย์)
โกวิทย์ วัฒนกุล รับบท พระเชียงเงิน
เฉลิมพร พุ่มพันธ์วงศ์ รับบท หลวงโกษา
===นักแสดงรับเชิญ===
ฉลอง ภักดีวิจิตร รับบท อะแซหวุ่นกี้
เสรี หวังในธรรม รับบท ออกรับ (อ่านว่า ออ-กรับ)
ปกรณ์ พรพิสุทธิ์ รับบท เจ้าฟ้านเรนทร
==เบื้องหลังการถ่ายทำ==
===ที่มาของการประพันธ์ และงานสร้าง===
ศาสตราจารย์ ดร. สุริยา รัตนกุล ทายาทของคุณสุภร บุนนาค ได้ให้สัมภาษณ์ถึงที่มาของนิยายเรื่องนี้ว่า ตัวละครเอกที่ชื่อ ออแสน เกิดจากต้นตระกูลบุนนาคมีคนชื่อ เสน ส่วนตัวละคร เรณูนวล นั้น เกิดจากการนำชื่อของสตรีที่แต่งงานกับเจ้าคุณบุนนาค คือ เจ้าคุณนวล โดยคุณสุภร บุนนาค แต่งนวนิยายไว้ 6 บท แล้วจึงได้ออกตีพิมพ์ ในวันที่ 19 พฤษภาคม พ.ศ. 2510 นับเป็นนวนิยายที่เป็นที่นิยมมาก แต่ถึงกระนั้น ก็มิได้แต่งบทเพิ่มมาอีก จนกระทั่งในปี พ.ศ. 2534  ในช่วงปิดเทอมภาคฤดูร้อน ศาสตราจารย์ ดร. สุริยาได้พบกับเค้าโครงของบทประพันธ์ส่วนที่เหลือ จึงได้พิมพ์ออกเป็นครั้งที่ 2 ด้วยเนื้อหาที่เสร็จสมบูรณ์ ซึ่งได้รับกระแสตอบรับอย่างดีมาก จนกระทั่งได้มาสร้างเป็นละครโทรทัศน์ในปี พ.ศ. 2547 โดยอิงจากจดหมายเหตุลาลูแบร์ เป็นเอกสารสำคัญในการค้นคว้าข้อมูล และเขียนบท ด้วยเป็นหลักฐานทางประวัติศาสตร์ที่มีเนื้อหาเป็นที่ยอมรับในทางประวัติศาสตร์มากที่สุด โดยเล่าเรื่องตั้งแต่ยุคสมัยของสมเด็จพระเจ้าบรมโกศ ซึ่งเป็นช่วงที่รุ่งเรืองที่สุดในสมัยอยุธยาตอนปลาย
===ฉากสำคัญในช่วงสงครามเสียกรุง===
สยม สังวริบุตร ผู้สร้างละครได้ให้ข้อมูลว่า ในฉากที่ต้องเผาทองลอกพระพุทธรูปพระศรีสรรเพชญ์นั้น ได้มีการสร้างพระพุทธรูปศรีสรรเพชญ์จำลองขึ้นมาใหม่ โดยหล่อออกมาด้วยขี้ผึ้ง แล้วปิดทองทับ ซึ่งในฉากนั้นจะพบว่า ในขณะที่พระพุทธรูปพระศรีสรรเพชญ์ถูกเผา ทองได้ลอกออกเป็นน้ำตา เพื่อสื่อถึงความหมายของการสูญเสียในช่วงสงครามเสียกรุงศรีอยุธยาครั้งที่ 2
==การนำกลับมาออกอากาศใหม่==
ในวันที่ 6 ตุลาคม พ.ศ. 2560 หลังจากการสวรรคตของพระบาทสมเด็จพระมหาภูมิพลอดุลยเดชมหาราช บรมนาถบพิตร ทางสถานีโทรทัศน์สีกองทัพบก ช่อง 7 ได้นำละครเรื่องนี้กลับมาออกอากาศใหม่ เพื่อเป็นการไว้อาลัยในการสวรรคตของพระองค์ท่าน โดยมีการตัดฉากบางส่วนออกไป
==อ้างอิง==
==แหล่งข้อมูลอื่น==
เว็บไซต์ช่อง 7 อย่างเป็นทางการ
ศุภร บุนนาค. ฟ้าใหม่. พิมพ์ครั้งที่ 2. กรุงเทพฯ : สำนักพิมพ์สามัญชน, 2534. 976 หน้า. ISBN 974-887-171-1
นวนิยายอิงประวัติศาสตร์
นวนิยายไทย
ละครโทรทัศน์ไทย
รายการโทรทัศน์ที่เริ่มออกอากาศตั้งแต่ พ.ศ. 2547
รายการโทรทัศน์ที่เริ่มออกอากาศตั้งแต่ พ.ศ. 2560
ละครโทรทัศน์ไทยที่ออกอากาศตั้งแต่ พ.ศ. 2560
ละครโทรทัศน์ทางสถานีโทรทัศน์ช่อง 7 เอชดี
รายการโทรทัศน์ประวัติศาสตร์ไทย